**Kuopion yliopistollinen sairaala** (lyhenne KYS, engl. *Kuopio University Hospital* eli KUH) (aiemmin myös Kuopion yliopistollinen keskussairaala ja Kuopion keskussairaala) on yksi Suomen viidestä yliopistollisesta sairaalasta. Sen päätoimipiste sijaitsee Kuopiossa Puijonlaakson kaupunginosassa lähellä Itä-Suomen yliopiston Kuopion Savilahden kampusta.
KYS vastaa vaativasta erikoissairaanhoidosta Pohjois-Savon hyvinvointialueella ja erityistason sairaanhoidosta Etelä-Savon, Keski-Suomen, Pohjois-Karjalan ja Pohjois-Savon hyvinvointialueilla. Siellä toimivat kaikki lääketieteen erikoisalat ja opetussairaalana se tekee läheistä yhteistyötä Itä-Suomen yliopiston kanssa. 

KYS on Kuopion toiseksi suurin työllistäjä Kuopion kaupungin jälkeen; vuonna 2011 Kuopion yliopistollinen sairaala työllisti yhteensä 4 113 henkeä. KYS on Suomen suurin lääkäreiden kouluttaja sisäänottomäärän perusteella. Siellä opiskelee vuosittain lähes tuhat perus- tai erikoistumisopintojaan tekevää lääkäriopiskelijaa. Lisäksi KYSissä harjoittelee muiden terveystieteiden ja hoitotyön ammattikorkeakoulujen sekä toisen asteen terveysalan opiskelijaa.

KYSissä toimii Epilepsiakeskus, joka tarjoaa vaikean epilepsian diagnostiikkaa ja hoitoa sekä aikuisille että lapsille. Yksikön erityisosaamista ovat kallonsisäiset aivosähkökäyrärekisteröinnit ja epilepsiakirurgia, jotka on valtakunnallisesti keskitetty Kuopioon ja Helsinkiin. Suurin osa Suomen epilepsiakirurgisista toimenpiteistä tehdään kuitenkin juuri Kuopiossa. Muiden KYS:n erityisosaamisalueiden osalta Sydänkeskus on ehdoton edelläkävijä koko maailmassa biologisen ohitusleikkauksen ja sydämen vajaatoiminnan geenihoidon kehittämisessä. Lisäksi KYS:lla on yliopistolliselle sairaalalle tyypillinen suuri vastuu valtakunnallisissa kriisitilanteissa, kuten vuonna 2020 koronaviruspandemiassa koko valtakunnan tehohoidon koordinoinnissa.

Toimipisteet
------------

Puijon sairaala.
### Puijon sairaala

Puijon sairaala on KYSin pääsairaala. Se sijaitsee Kuopion tiedepuistossa Puijonlaaksossa. Kuopion tiedepuistossa, osittain viereisen Savilahden kaupunginosan puolella, on KYSin lisäksi Itä-Suomen yliopisto, Savonia-ammattikorkeakoulu, Technopolis Kuopio (nykyään KPY Novapolis), Geologian tutkimuskeskus ja Tutkimuskeskus Neulanen. 

Puijon sairaalaa on leimannut 2010- ja 2020-luvulla valtakunnallisestikin suuret saneeraus- ja uudisrakennushankkeet. KYS Uusi Sydän 2025 -uudistamisohjelmassa peruskorjataan sairaalan vanhimmat rakennusosat ja vanhan vuodeosastotornin yhteyteen rakennetaan 10-kerroksinen uudisrakennus. Uudistamishankkeen koko on 60 000 neliötä ja budjetti 164 miljoonaa euroa. Ensimmäisessä vaiheessa rakennettu uudisrakennusosa on otettu käyttöön helmikuussa 2020. Toisen vaiheen rakennustyöt alkoivat tammikuussa 2020. Vertailun vuoksi hankkeen kokonaiskustannukset ovat suurin piirtein saman verran kuin 2010-luvulla rakennetut Kaarisairaala, Sädesairaala ja uusi päivystyspoliklinikka yhteensä.

Puijon sairaalan yhteydessä sijaitsee myös helikopterilentopaikka (ICAO: **EFPJ**) potilaskuljetuksia varten.

### Julkulan sairaala

Julkulan sairaalan piha-aluetta ja hallintorakennus vasemmalla
Julkulan sairaala on vuonna 1959 käyttöön otettu psykiatrinen sairaala, missä sijaitsevat aikuis- ja nuorisopsykiatrian osastot. Julkulan sairaala sijaitsee Kuopion Julkulan kaupunginosassa. Sairaalan 12-paikkainen vanhuspsykiatrian osasto lakkautettiin vuonna 2020 säästösyistä.

2020-luvulla KYS:n psykiatrinen erikoissairaanhoito sekä avohoito halutaan keskittää uuteen **psykiatriataloon**, muun muassa Julkulan sairaalan ja Kuopion psykiatrian keskuksen sisäilmaongelmien sekä iäkkäiden tilojen epäkäytännöllisyyden takia. Psykiatriataloa suunnitellaan Puijon sairaalan viereen, ja sen hinta olisi yli 30 miljoonaa euroa. Psykiatriataloon on suunnitteilla uusina asioina muun muassa yksikkö vaativaa psykiatrista hoitoa tarvitseville nuorille.

KYSin psykiatrian poliklinikka ja Kuopion kaupungin aikuisten mielenterveyspalvelut toimivat saman katon alla Kuopion psykiatrian keskuksessa, joka sijaitsi Kotkankallionkadulla, nykyään väistötiloissa Viestikadulla.

### Alavan sairaala

Kuopion yliopistosairaalan lapsi- ja nuorisopotilaisiin erikoistunut Alavan sairaala Haapaniemen kaupunginosassa.
Alavan sairaala toimii Kuopion Keihäskadulla. Siellä sijaitsevat esimerkiksi lastenpsykiatrian osastot. Sairaala sijaitsee Alavan kirkon ja Kuopion keskuskentän välisessä rinteessä Haapaniemen kaupunginosassa.

### Tarinan sairaala

Tarinan sairaala sijaitsi Siilinjärvellä. Sen toiminnot lakkautettiin kesäkuussa 2015, ja palvelut siirtyivät osittain Puijon sairaalan alueelle (mm. käsikirurgia), sekä Julkulan sairaalaan (psykiatrian osastot).

### ISLAB

Hyvinvointiyhtymä ISLAB on palvelun tarjoajana KYSissä kliinisen kemian, hematologian ja mikrobiologian alojen laboratoriotoiminnoissa.

Toiminta
--------

### Hallinto

Kuntayhtymän ylintä päätösvaltaa käyttää kuntayhtymän valtuusto, jonka toimikausi on sama kuin kunnallisvaalikausi. Pohjois-Savon sairaanhoitopiirin kuntayhtymää johtaa ja ohjaa kuntayhtymän hallitus.

Sairaanhoitopiirin johtoryhmä mm. valmistelee sairaanhoitopiirin strategisia kysymyksiä ja seuraa valtuuston ja hallituksen asettamien tavoitteiden toteutumista.

### Tieteellinen tutkimus

Tieteellinen tutkimus on osa KYS:n jokapäiväistä toimintaa. Tutkimalla KYS etsii uusia hoitomenetelmiä sekä arvioi käytäntöjen toimivuutta. KYS:n vahvoja tutkimusalueita ovat:

* Neurotieteet
* Krooniset kansantaudit kuten diabetes, valtimonkovettumatauti, Alzheimerin tauti, aivoverisuonitaudit ja lihavuus
* Kuvantamistutkimukset
* Tuki- ja liikuntaelinsairaudet
* Laaja-alainen kliininen tutkimus
* Hoitotieteen tutkimus

Palvelualueet
-------------

KYSin organisaatio jakautuu neljään palvelualueeseen, hallintokeskukseen, kliinisiin hoitopalveluihin, kliinisiin tukipalveluihin sekä Kysteriin, jotka jakaantuvat edelleen palveluyksiköihin. 

Hallintokeskus huolehtii kuntayhtymän johtamisesta ja siihen liittyvistä hallinnollisista tehtävistä kuntayhtymän hallituksen alaisuudessa. Se ohjaa, tukee ja seuraa palvelualueiden toimintaa, valmistelee hallituksen ja valtuuston käsiteltävät asiat ja huolehtii niiden täytäntöönpanosta.

Kliiniset hoitopalvelut on KYSin suurin palvelualue, johon on yhdistetty kaikki potilastyön ydintoiminnot. Palvelualue kattaa yli 30 erikoisalaa, työntekijöitä on yli 2 000, vuosittaisia poliklinikkakäyntejä yli 280 000 ja leikkauksia noin 21 000. 

Kliiniset tukipalvelut tuottaa potilaiden hoidossa tarvittavat tukipalvelut, kuten kuvantamisen ja patologian tutkimukset, kuntoutuksen ja fysiologian palvelut sekä anestesia- ja leikkaussalitoiminnot. Lisäksi palvelualue järjestää ensihoidon, päivystyksen ja tehohoidon sekä lääkehuollon palvelut. Palvelualue vastaa myös hoitotyön opetuksesta, kliinisistä henkilöstöpalveluista ja varahenkilöstöstä.

Kysteri järjestää perusterveydenhuollon palveluja seitsemässä pohjoissavolaisessa kunnassa.

Katso myös
----------

* Luettelo Suomen sairaaloista

Lähteet
-------

1. ↑  Lyhenneluettelo  07.01.2013. Kotimaisten kielten keskus.  Arkistoitu 31.5.2012. Viitattu 9.4.2013.
2. ↑  Erikoissairaanhoidon palvelut - Pohjois-Savon hyvinvointialue - Pohjois-Savo *Pohjois-Savon hyvinvointialue*. Viitattu 28.1.2023.
3. ↑  Yhteistyöalueet *Soteuudistus*.  Arkistoitu 7.1.2023. Viitattu 28.1.2023.
4. ↑  Arkistoitu kopioSuurimmat työnantajat Kuopiossa 1.1.2011 (pdf) (sivu 2) Kuopion kaupunki.  Arkistoitu 19.9.2016. Viitattu 12.8.2016.
5. ↑  Lääketieteen opetus - Pohjois-Savon sairaanhoitopiiri *psshp.fi*.  Arkistoitu 17.5.2020. Viitattu 4.4.2020.
6. ↑  Sosiaali-, terveys- ja pelastusalan opiskelijat - Pohjois-Savon hyvinvointialue - Pohjois-Savo *Pohjois-Savon hyvinvointialue*. Viitattu 19.11.2023.
7. ↑  Epilepsiakeskus - Pohjois-Savon sairaanhoitopiiri *psshp.fi*.  Arkistoitu 17.5.2020. Viitattu 4.4.2020.
8. ↑  Neurokeskus - Pohjois-Savon sairaanhoitopiiri *psshp.fi*.  Arkistoitu 17.5.2020. Viitattu 4.4.2020.
9. ↑  Uusi sepelvaltimotautimalli helpottaa sydämen geenihoitojen arviointia *Terveysportti*. Viitattu 4.4.2020. [vanhentunut linkki]
10. ↑  Biologinen ohitusleikkaus auttaa vaikeaan sepelvaltimotautiin | UEF *www.uef.fi*. Viitattu 4.4.2020.
11. ↑  Seppo Ylä-Herttualalle jo kolmas ERC:n huippuapuraha – ensimmäisenä Suomessa - Uutiset - Pohjois-Savon sairaanhoitopiiri *www.psshp.fi*. Viitattu 4.4.2020. [vanhentunut linkki]
12. ↑  Janne Laitinen: Kuopiolle iso rooli Suomen koronakriisin hoidossa: KYSin tehohoidon tilannekeskus varautuu potilaiden siirtoihin *savonsanomat.fi – Savon Sanomat*. Viitattu 4.4.2020.
13. ↑  Uusi Sydän - Pohjois-Savon sairaanhoitopiiri *www.psshp.fi*.  Arkistoitu 18.5.2020. Viitattu 4.4.2020.
14. ↑  KYSin uusia tiloja otetaan käyttöön lähiviikkoina – potilashuoneet hyppäävät sairaalan mukaan uudelle tasolle *Yle Uutiset*. Viitattu 4.4.2020.
15. ↑  KYSin seuraava jätti-investointi lähestyy: yhtä kallis kuin viime vuosien suurhankkeet yhteensä *Yle Uutiset*. Viitattu 4.4.2020.
16. ↑  Luettelo lentopaikoista ja helikopterilentopaikoista *ais.fi*. Viitattu 17.11.2023.
17. ↑  Aikuispsykiatria - Pohjois-Savon sairaanhoitopiiri *www.psshp.fi*. Viitattu 4.4.2020.
18. ↑  Nuorisopsykiatria - Pohjois-Savon sairaanhoitopiiri *www.psshp.fi*. Viitattu 4.4.2020.
19. ↑  Vanhusten mielenterveystyöstä leikataan Kuopiossa, vaikka hoitopaikat ovat jatkuvasti täynnä – tutkijat huolissaan vanhuspsykiatrian tilasta *Yle Uutiset*. Viitattu 4.4.2020.
20. ↑  Psykiatrian hoito halutaan keskittää Kuopiossa uuteen psykiatriataloon *Yle Uutiset*. Viitattu 4.4.2020.
21. ↑  Marita Tiihonen: Yli 30 miljoonan euron psykiatriataloa suunnitellaan Puijon sairaalan kylkeen *savonsanomat.fi – Savon Sanomat*. Viitattu 4.4.2020.
22. ↑  KYSin psykiatriatalon hankesuunnitelma 5.4.2018
23. ↑  Kuopioon suunnitteilla uusi yksikkö vaativaa psykiatrista hoitoa tarvitseville nuorille *Yle Uutiset*. Viitattu 4.4.2020.
24. ↑  Kuopion karttapalvelu (*Aluejaot*-kohdasta valita *Kaupunginosat*. Haku sanajonolla "KYS Alavan sairaala") Kuopion kaupunki, kuopio.fi. Viitattu 6.8.2016.
25. ↑  Tarinan sairaalan lakkautusta esitetään sittenkin vuodelle 2015 *Yle Uutiset*. Viitattu 4.4.2020.
26. ↑  Elämä on tutkimisen arvoista » Islab *islab.fi*.  9.6.2022. Viitattu 28.1.2023.
27. ↑  Tieteellinen tutkimus - Pohjois-Savon sairaanhoitopiiri *www.psshp.fi*.  Arkistoitu 17.5.2020. Viitattu 4.4.2020.

Kirjallisuutta
--------------

* Hannula, Seppo: *Lasaretista yliopistolliseksi sairaalaksi, 200 vuotta Kuopion lääninsairaalan, keskussairaalan ja yliopistollisen sairaalan historiaa*. 1994.

Suomen lentopaikat

|  |  |
| --- | --- |
| Lentokentät | 
* Aavahelukan lentokenttä
* Ahmosuon lentokenttä
* Alavuden lentokenttä
* Alavuden varalaskupaikka
* Euran lentokenttä
* Forssan lentokenttä
* Genbölen lentokenttä
* Granbodan lentoasema
* Haapajärven lentokenttä
* Haapamäen lentokenttä
* Haapaveden lentokenttä
* Hailuodon lentokenttä
* Hangon lentokenttä
* Hollolan lentokenttä
* Hyvinkään lentokenttä
* Hämeenkyrön lentokenttä
* Iisalmen lentokenttä
* Ilvesjoen lentokenttä
* Immolan lentokenttä
* Jyrkän lentokenttä
* Jämijärven lentokenttä
* Kalajoen lentokenttä
* Kauhajoen lentokenttä
* Kauhavan lentokenttä
* Kemijärven lentokenttä
* Kiikalan lentokenttä
* Kiteen lentokenttä
* Kiuruveden lentokenttä
* Kivijärven lentokenttä
* Kuhmon lentokenttä
* Kumlingen lentokenttä
* Kymin lentokenttä
* Kärsämäen lentokenttä
* Lahti-Vesivehmaan lentokenttä
* Lieksa-Nurmeksen lentokenttä
* Martiniiskonpalon lentokenttä
* Menkijärven lentokenttä
* Mäntsälän yksityinen lentokenttä
* Mäntän lentokenttä
* Naarajärven lentokenttä
* Nummelan lentokenttä
* Oripään lentokenttä
* Piikajärven lentokenttä
* Pokan lentokenttä
* Pudasjärven lentokenttä
* Punkaharjun lentokenttä
* Pyhtään lentokenttä
* Pyhäsalmen lentokenttä
* Raahe-Pattijoen lentokenttä
* Rantasalmen lentokenttä
* Ranuan lentokenttä
* Räyskälän lentokenttä
* Savikon lentokenttä
* Selänpään lentokenttä
* Sodankylän lentokenttä
* Sulkaharjun lentokenttä
* Suomussalmen lentokenttä
* Teiskon lentokenttä
* Torbackan lentokenttä
* Tuulikki-Vampulan lentokenttä
* Ummeljoen lentokenttä
* Vaalan lentokenttä
* Varkauden lentokenttä
* Viitasaaren lentokenttä
* Vuotson lentokenttä
* Wredebyn lentokenttä
* Ylivieskan lentokenttä
* Ähtärin lentokenttä

 |
| Sairaalat ja muut | 
* Hernesaaren helikopterikenttä
* Iin kevytlentopaikka
* Jorvin sairaala
* Jäkäläpää
* Keski-Suomen Sairaala Nova
* Kuopion yliopistollinen sairaala
* Laajalahti
* Lusin varalaskupaikka
* Meilahden tornisairaala
* Nivalan varalaskupaikka
* Oulun yliopistollinen sairaala
* Pohjois-Karjalan keskussairaala
* Rautavaaran lentokeskus
* Seinäjoen keskussairaala
* Tervon varalaskupaikka

 |